3เดือนแรกกองทุนโต6.58%
กองทุนรวม 3 เดือนแรกสินทรัพย์โต 1.37 แสนล้านบาท หรือ 6.58% อานิสงส์ตลาดหุ้นพุ่ง ดอกเบี้ยลด “กสิกรไทย” ครองแชมป์ต่อ
23 เม.ย. 2555

กองทุนรวม 3 เดือนแรกสินทรัพย์โต 1.37 แสนล้านบาท หรือ 6.58% อานิสงส์ตลาดหุ้นพุ่ง ดอกเบี้ยลด “กสิกรไทย” ครองแชมป์ต่อ 
สมาคมบริษัทจัดการลงทุน (AIMC) เปิดเผยมูลค่าทรัพย์สินสุทธิ (NAV) ของกองทุนรวมทั้งระบบในช่วงไตรมาสแรก สิ้นสุด ณ วันที่ 30 มี.ค. 2555 มีมูลค่ารวม 2,219,897.25 ล้านบาท เพิ่มขึ้น 137,142.91 ล้านบาท หรือ 6.58% จากสิ้นปี 2554 ซึ่งมีมูลค่าสินทรัพย์ 2,082,754.34 ล้านบาท
กองทุนมีเม็ดเงินลงทุนอยู่ในตราสารหนี้จำนวน 1,342,446.45 ล้านบาท หรือคิดเป็น 60.47% ของมูลค่าสินทรัพย์ทั้งหมด และสินทรัพย์ก็เพิ่มขึ้นจากสิ้นปีที่ผ่านมา 100,644.37 ล้านบาท หรือ 8.1% แม้จำนวนกองทุนจะลดลงจาก 322 กองทุน เหลือ 3145 กองทุนก็ตาม
ด้านกองทุนหุ้นมีมูลค่าสินทรัพย์สุทธิ 476,638.29 ล้านบาท หรือคิดเป็น 21.47% ของมูลค่าสินทรัพย์ทั้งหมด ซึ่งเพิ่มขึ้นตามดัชนีตลาดหลักทรัพย์ที่ปรับตัว 16.72% ส่งผลให้มูลค่าสินทรัพย์เพิ่มขึ้น 17,799.91 ล้านบาท หรือ 3.88% จากสิ้นปีที่ผ่านมา อยู่ที่ 458,838.38 ล้านบาท โดยจำนวนกองทุนลดลงจาก 676 กองทุน เหลือ 666 กองทุนกองทุนผสมมีมูลค่าสินทรัพย์ 66,927.27 ล้านบาท คิดเป็น 3.01% ของสินทรัพย์ทั้งหมด ซึ่งสินทรัพย์เพิ่มขึ้น 6,526.25 ล้านบาท หรือ 10.80% จากสิ้นปีที่ผ่านมามีสินทรัพย์ 60,401.02 ล้านบาท
ขณะที่กองทุนรวมพัฒนาอสังหาริมทรัพย์ (กอง 1) มีสินทรัพย์ 106,208.96 ล้านบาท คิดเป็น 4.78% ของมูลค่าสินทรัพย์ทั้งหมด ซึ่งสินทรัพย์เพิ่มขึ้น 4,264.64 ล้านบาท หรือ 4.18% จากสิ้นปีที่ผ่านมามีมูลค่าสินทรัพย์ 101,944.32 ล้านบาท โดยมีจำนวนกองทุนเพิ่มขึ้น 1 กองทุน เป็น 36 กองทุน
ในส่วนของกองทุนรวมหุ้นระยะยาว (LTF) สินทรัพย์เพิ่มขึ้น 2,160.87 ล้านบาท หรือ 1.46% จาก 148,276.51 ล้านบาท เป็น 150,437.38 ล้านบาท กองทุนรวมเพื่อการเลี้ยงชีพ (RMF) สินทรัพย์เพิ่มขึ้น 5,497.81 ล้านบาท หรือ 5.92% จาก 92,791.14 ล้านบาท เป็น 98,288.95 ล้านบาท
กองทุนรวมเพื่อไปลงทุนต่างประเทศ (FIF) จำนวนกองทุนเท่าเดิม แต่สินทรัพย์เพิ่มขึ้น 94,400.74 ล้านบาท หรือ 28.62% จาก 329,834.80 ล้านบาท เป็น 424,235.57 ล้านบาท เช่นเดียวกับ
สำหรับกองทุนรวมตลาดเงินเพิ่มขึ้น 22,547.36 ล้านบาท หรือ 9.38% จาก 240,380.51 ล้านบาท เป็น 262,927.87 ล้านบาท 
ด้านบริษัทหลักทรัพย์จัดการกองทุน (บลจ.) แต่ละแห่งมีสินทรัพย์เพิ่มขึ้นตามอุตสาหกรรมที่เติบโต โดย บลจ.กสิกรไทย ยังคงครองส่วนแบ่งในธุรกิจกองทุนรวมเป็นอันดับหนึ่ง ด้วยสินทรัพย์ภายใต้การบริหาร 563,565.46 ล้านบาท คิดเป็น 25.39% รองลงมา บลจ.ไทยพาณิชย์ จำนวน 509,384.17 ล้านบาท ส่วนแบ่ง 22.73% อันดับสาม บลจ.กรุงไทย จำนวน 279,537.17 ล้านบาท ส่วนแบ่ง 12.59% อันดับสี่ บลจ.เอ็มเอฟซี จำนวน 161,988.94 ล้านบาท ส่วนแบ่ง 7.30% และอันดับห้า บลจ.บัวหลวง จำนวน 153,066.86 ล้านบาท ส่วนแบ่ง 6.9%
ขณะที่อันดับหก บลจ.ทหารไทย จำนวน 138,458.55 ล้านบาท ส่วนแบ่ง 6.24% อันดับเจ็ด บลจ.ธนชาต จำนวน 91,796.92 ล้านบาท ส่วนแบ่ง 4.14% อันดับแปด บลจ.กรุงศรี 77,149.80 ล้านบาท ส่วนแบ่ง 3.48% อันดับเก้า บลจ.ยูโอบี (ไทย) 57,400.18 ล้านบาท ส่วนแบ่ง 2.59% และอันดับสิบ บลจ.วรรณ จำนวน 40,079.256 ล้านบาท ส่วนแบ่ง 1.81%